section_heading: Dijagnostički postupak
paragraph_text: Nakon detaljne anamneze u svih bolesnika sa simptomima bolesti debeloga crijeva ili postavljenom sumnjom na moguću neoplazmu postupkom probira potrebno je učiniti fizikalni pregled ,digitorektalni pregled,irigografiju s dvostrukim kontrastom i kolonoskopiju.Prilikom kolonoskopije moguće je i odstraniti polipe i uzrti uzorke za ph. analizu. U bolesnika s karcinomom rektuma transrektalna će ultrasonografija dati uvid u dubinu invazije tumora i pomoći u planiranju kirurškog liječenja.Mjesta najčešćih metastaza su abdominalni limfni čvorovi, jetra, pluća. Određivanje kliničkog stadija bolesti standardni je postupak u onkoloških bolesnika. Prva podjela kolorektalnog karcinoma na osnovi phd nalaza, aktualna i danas, potječe iz prošlog stoljeća i pripisuje se američkom patologu Dukesu. Po toj ljestvici tumori debelog crijeva dijele se u tri skupine A - Tumor nije probio crijevnu stijenku no nema metastaza B - Tumor je probio crijevnu stijenku C - Postoje metastaze u regionalnim limfnim čvorovima Postoji i novija klasifikacija tzv. TNM (tumore,node,metastasis) klasifikacija T1 - T4 označava dubinu invazije N0- negativne limfne čvorove N1- metastaze u 1-3 limfna čvora N2- više od 3 pozitivna lim.čvora M0- nema udaljenih metastaza M1- prisutne udaljene metastaze